รถไฟวุ่น ผวา โควิด พบผู้โดยสารติดเชื้อ สั่ง 5 จนท.กักตัว 14 วัน 
ร.ฟ.ท.รับรายงานพบผู้โดยสาร 2 ราย ติด โควิด-19 โผล่ร่วมขบวนรถเดินทางจาก กรุงเทพฯ ไปสถานี ท่าชนะ ฝ่ายบริหารมีคำสั่งให้ 5 ผู้ปฏิบัติงานกักตัว 14 วันเฝ้าดูอาการเข้ม ตามมาการ สธ.เมื่อวันที่ 18 มี.ค.63 ผู้สื่อข่าวรายงานว่า วันนี้สารวัตรงานปฏิบัติการโดยสารภูมิภาค 1 การรถไฟแห่งประเทศไทย (ร.ฟ.ท.) ได้ออกเอกสารรายงานผู้บริหาร เรื่องตรวจพบผู้โดยสารติดเชื้อไวรัสโควิด-19 บนขบวนรถ 43 วันที่ 12 มีนาคม 2563โดยเนื้อหารายงานระบุว่า ได้รับแจ้งจากเจ้าหน้าที่ประจำรถว่า ในวันดังกล่าวมีผู้โดยสาร 2 คน โดยสารขบวนรถ 43 เดินทางจากกรุงเทพฯไปสถานีท่าชนะ โดยสารในรถเลขที่ 2517 คันที่ 3 เลขที่ 1 และ 2 เมื่อไปถึงสถานีท่าชนะมีอาการป่วยกะทันหัน เมื่อไปพบแพทย์ที่โรงพยาบาลท่าชนะแพทย์ผู้ตรวจอาการพบว่า ผู้โดยสารทั้ง 2 คนที่เดินทางโดยขบวนดังกล่าว ติดเชื้อไวรัสโควิด-19 ซึ่งทางโรงพยาบาลได้ทำการกักตัวผู้ป่วยทั้ง 2 รายไว้แล้วดังนั้นเพื่อเป็นการป้องกันการแพร่กระจายของเชื้อไปยังบุคคลที่ใกล้เคียง รวมถึงพนักงานที่ได้สัมผัสกับผู้โดยสารคนดังกล่าว และเพื่อให้เป็นไปตามคำสั่งของการรถไฟแห่งประเทศไทย รวมถึงนโยบายของรัฐบาล การรถไฟฯได้ดำเนินการให้บริษัทรักษาความปลอดภัย และทำความสะอาด ทำการพ่นฉีดยาฆ่าเชื้อไวรัสในขบวนรถดังกล่าวเป็นที่เรียบร้อย และให้พนักงานที่เกี่ยวข้องรวม 5 ราย ไปทำการพบแพทย์และกักตัว 14 วันเพื่อเฝ้าระวังอาการด้าน นายวรวุฒิ มาลา รักษาการผู้ว่าการ ร.ฟ.ท. ระบุว่า จากรายงานที่ทราบผู้โดยสารทั้ง 2 คน มีประวัติอยู่ในกลุ่มเสี่ยง แต่ขณะนี้ล่าสุดเมื่อทำการไปตรวจร่างกายที่โรงพยาบาล แพทย์ไม่ได้ระบุว่าทั้ง 2 คนมีการติดเชื้อไวรัสโควิด-19 แต่อย่างใดส่วนการให้ตรวจร่างกายและกักตัว 14 วันของพนักงานและผู้เกี่ยวข้องทั้ง 5 รายนั้น ก็เป็นไปตามมาตรฐานประกาศของสาธารณสุข และแนวทางของการรถไฟในการป้องกันการระบาดของไวรัสโควิด
ร.ฟ.ท.รับรายงานพบผู้โดยสาร 2 ราย ติด โควิด-19 โผล่ร่วมขบวนรถเดินทางจาก กรุงเทพฯ ไปสถานี ท่าชนะ ฝ่ายบริหารมีคำสั่งให้ 5 ผู้ปฏิบัติงานกักตัว 14 วันเฝ้าดูอาการเข้ม ตามมาการ สธ.
โควิด-19,ไวรัสโคโรนา,ไวรัสโคโรน่า,ไวรัสอู่ฮั่น,รถไฟ,ผูโดยสารรถไฟติดเชื้อโควิด-19,การรถไฟแห่งประเทศไทย,ข่าวทั่วไป